KOMMISSIONENS FORORDNING (EF) Nr. 1495/2004
af 23. august 2004
om indstilling af fiskeri efter tobis fra fartøjer, der fører svensk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og
ud fra følgende betragtninger:
(1)
Ved Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (2) fastsættes der kvoter for tobis for 2004.
(2)
For at sikre, at bestemmelserne om kvantitativ begrænsning af fangsterne af kvoterede bestande overholdes, må Kommissionen fastsætte den dato, på hvilken fiskeriet fra fiskerfartøjer, som fører en medlemsstats flag, har medført, at den kvote, der er tildelt medlemsstaterne, må anses for at være opbrugt.
(3)
På grundlag af de oplysninger, der er meddelt Kommissionen vedrørende fiskeriet efter tobis i farvandene i ICES-afsnit II a, Skagerrak, Kattegat og Nordsøen, har Sverige forbudt fiskeri efter denne bestand fra den 12. juli 2004 fra fartøjer, som fører svensk flag eller er registreret i Sverige -
UDSTEDT FØLGENDE FORORDNING:
Artikel 1
Fiskeriet efter tobis i ICES-afsnit II a, Skagerrak, Kattegat og Nordsøen fra fartøjer, der fører svensk flag eller er registreret i Sverige, er forbudt, og det samme gælder opbevaring om bord, omladning og landing af fisk fra ovennævnte bestand fanget af de nævnte fartøjer efter denne forordnings ikrafttrædelsesdato.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. august 2004.